9. Բնամթերային (ոչ դրամական) ձևով եկամուտները համախառն եկամտում հաշվի են առնվում (այդ թվում` նաև հարկային գործակալի կողմից Օրենքի համաձայն հարկը պահելու (գանձելու) դեպքում) պետական հաստատագրված (կարգավորվող), իսկ դրանց բացակայության դեպքում` ազատ (շուկայական) գներով` Հայաստանի Հանրապետության կառավարության սահմանած կարգով: Բնամթերային (ոչ դրամական ձևով) եկամուտները ստացվում են գույքով (բացառությամբ` դրամական միջոցների), աշխատանքներով (ծառայություններով) կամ մտավոր սեփականության արդյունքներով: